text: Арсенал – Тотнъм 06/11/2016 Прогноза | BGTipsters
  Home » АНГЛИЯ » Арсенал – Тотнъм 06/11/2016 Прогноза
  Арсенал – Тотнъм 06/11/2016 Прогноза
  Двубой: Висша лига: Арсенал – Тотнъм На Живо, Онлайн, Прогнози, Превю и Коефициенти
  Дата: Неделя, 6 ноември, 2016 година
  Арсенал посреща Тотнъм в дербито на Северен Лондон от 11-ия кръг на английската Висша лига. Двубоят ще се играе в неделя, 6 ноември, от 14:00 часа българско време на "Емирейтс".
  Поражението от Ливърпул с 3:4 на старта на сезона на "Емирейтс" изглежда преди ужасно много време като се има предвид сегашната форма на Арсенал. Това може би е единственият резултат, който може да бъде определен като провал, заедно с равенството 0:0 срещу Мидълзбро в миналия кръг.
  След поражението в първия кръг от "мърсисайдци", Арсенал спечели 12 от своите 15 мача като останалите три завършиха наравно. Освен срещу Мидълзбро, те направиха ремита срещу Лестър и ПСЖ. В средата на седмицата "артилеристите" бяха шокирани в първите 15 минути на българска земя срещу Лудогоерц и отстъпваха с 0:2, но в крайна сметка стигнаха до победата след пълен обрат и гениален гол на Месут Йозил.
  Феновете на Тотнъм гледат как сезона буквално се разпада около тях. Те се представят много слабо в Шампионска лига и допуснаха втора загуба на "Уембли" след 0:1 от Байер Леверкузен през седмицата. Те са в серия от шест мача без победа във всички турнири – четири равенства и две загуби. Въпреки това "шпорите" са само на три точки от първото място във Висшата лига, но трябва да направят нещо, за да възвърнат формата си.
  Арсенал спечели шест от последните си седем домакински мача във всички състезания като не допусна гол в пет от тях. Очаквам "топчиите" да изиграят нов силен мач и да спечелят трите точки в дербито на Северен Лондон.